title: -modda. Soliqni toʻlash tartibi - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: (10-q.)
  Hisobot (soliq) davri yakunlari boʻyicha hisobot (soliq) davri mobaynida toʻlangan
  har oylik boʻnak toʻlovlari summasi hisobot (soliq) davri uchun soliq hisoboti boʻyicha hisoblab
  chiqarilgan soliqni toʻlash chogʻida hisobga olinadi.
  (11-q.)
  Har oylik boʻnak toʻlovini hisoblab chiqarish soliq organlari tomonidan amalga
  oshiriladi. Bunda soliq toʻlovchi kelgusi chorak birinchi oyining 15 sanasidan kechiktirmay joriy
  chorakda kutilayotgan foyda
  summasidan kelib chiqqan holda, boʻnak toʻlovlari summasi
  toʻgʻrisida soliq organlariga maʼlumotnoma taqdim etish huquqiga ega.
  Kutilayotgan foyda
  summasi asossiz kamaytirib koʻrsatilgan taqdirda soliq organlari soliq toʻlovchilar tomonidan
  taqdim etiladigan soliq boʻyicha boʻnak toʻlovlari summasi toʻgʻrisidagi maʼlumotnomaga
  oʻzgartirishlar kiritishga haqli.
  (OʻzR 30.12.2022-y. OʻRQ-812-son Qonuni tahriridagi qism)
  (Oldingi tahririga qarang)
  (12-q.)
  Jami yillik daromadning miqdoridan qatʼi nazar, soliq hisobotini soliq boʻyicha faqat
  soliq davri yakunlari yuzasidan taqdim etuvchi soliq toʻlovchilar har oylik boʻnak toʻlovlarini
  toʻlamaydi.
  (13-q.)
  Soliq toʻlovchi tugatilganda soliq tugatish yakunlanguniga qadar toʻlanishi lozim.
  (14-q.)
  Yuridik shaxsni tugatish toʻgʻrisida
  qaror qabul qilingan taqdirda, davlat soliq
  xizmati organi har oylik boʻnak toʻlovlarini hisoblashni roʻyxatdan oʻtkazuvchi
  organdan bunday
  axborot olingan oydan eʼtiboran toʻxtatib turadi.
  (15-q.)
  Faoliyat tiklangan va tugatish jarayoni toʻxtatilgan taqdirda, har oylik boʻnak
  toʻlovlarini hisoblash ularni hisoblash toʻxtatilgan oydan eʼtiboran tiklanadi.